User:Sabrekun

tl;dr
นักแปลมืออาชีพนาม Sabre ผู้เชี่ยวชาญด้านโทโฮเป็นพิเศษ ทำกิจกรรมเกี่ยวกับโทโฮมาตั้งแต่ปี 2003 จนถึงปัจจุบัน

แนะนำตัว
สวัสดีครับ เซเบอร์ ครับผม ' w')/

นามปากกานี้ใช้มาตั้งแต่ปี 1999 โดยสะกดตามแบบ Britain-English ว่า Sabre

ดังนั้นจึงเป็นชื่อที่เกิดก่อนตัวละครหญิงชื่อดังของค่าย Type-Moon อย่างแน่นอน ^ ^)~

และแทบไม่ซ้ำกับใคร เพราะคนอื่นนิยมเขียนแบบ American-English ว่า Saber

ผมเริ่มเรียนภาษาญี่ปุ่นตั้งแต่ปี 1999 และยังคงศึกษาเพื่อพัฒนาตัวเองเรื่อยมา จนปัจจุบันใช้งานได้ดีกว่าภาษาอังกฤษเสียแล้ว

ปัจจุบันทำงานราชการเป็นหลัก และเมื่อหมดเวลาราชการก็จะรับแปลงานญี่ปุ่นต่างๆ โดยเฉพาะไลท์โนเวลและมังกะ

สรุปง่ายๆคือ ผมเป็นข้าของแผ่นดิน ควบตำแหน่งนักแปลมืออาชีพครับ ^ ^)/

เกี่ยวกับโทโฮ
ผมเริ่มติดตามโทโฮมาตั้งแต่ตอนปลายเดือนสิงหาคม ปี 2003 ซึ่งเรียกได้ว่าเป็นแฟนโทโฮกลุ่มแรกสุดในไทย

จากนั้นได้จัดกิจกรรมโทโฮตามงานโดจินอีเวนท์ในไทยหลายครั้ง เพื่อเผยแพร่โทโฮให้เป็นที่รู้จักในประเทศไทย

จนในที่สุดก็สามารถสร้างฐานแฟนโทโฮขึ้นในประเทศไทยได้สำเร็จ และได้รับการยอมรับจากกลุ่มอื่นๆเป็นอย่างดี

ทว่า สมัยก่อนไม่มีแหล่งข้อมูลแปลไทย ชาวโทโฮไทยจึงพึ่งพา wikipedia ของฝรั่งเรื่อยมา

กระทั่งวันหนึ่งผมได้ค้นพบว่า บทแปลในวิกิพีเดียของฝรั่งนั้นมีข้อผิดพลาดเยอะกว่าที่คิดเอาไว้มาก

บางจุดผิดถึงขั้นเนื้อเรื่องเปลี่ยน บางจุดผิดถึงขั้นตัวละครนิสัยเปลี่ยน ซึ่งแน่นอนว่าเป็นสิ่งที่รับไม่ได้

เหล่านักแปลชาวไทยจึงเริ่มแปลโทโฮจากต้นฉบับภาษาญี่ปุ่น เพื่อความถูกต้องแม่นยำของข้อมูล

เวลาผ่านไป นักแปลหลายท่านจากลาไปแปลเรื่องใหม่ๆที่ตนสนใจ จนเหลือแต่ผมเพียงคนเดียว

โดยปัจจุบันฐานข้อมูลงานแปลโทโฮของผมตั้งอยู่ที่ Touhou Wikipedia Thai

สาเหตุที่ผมไม่เข้าร่วมกับ wikipedia ก็คือ แฟนโทโฮมือใหม่ส่วนใหญ่ไม่มีความรู้เรื่องโทโฮ ในขณะที่ wikipedia เปิดให้มีการแก้ไขได้อย่างเสรี

นั่นหมายความว่า บทแปลที่พิมพ์ลงไป อาจถูกแก้ไขได้อย่างง่ายดาย บ่อยครั้ง และหลายจุด ไม่ว่าจะโดยเจตนาดีหรือเจตนาก่อกวนก็ตาม

และสาเหตุที่ผมนั่งแปลด้วยตัวคนเดียวโดยไม่รับผู้ช่วยก็คือ ไม่เคยมีใครผ่านการทดสอบด้านการแปลโทโฮเลยแม้แต่คนเดียว

สาเหตุส่วนใหญ่ที่สอบตกก็เหมือนกับวิกิฝรั่ง นั่นคือ แปลเกิน แปลข้าม แปลผิด แปลมั่ว ฯลฯ

ถ้ามีใครสอบผ่านได้ ผมก็จะยินดีเป็นอย่างยิ่งเลยล่ะครับ ^ ^)

เกี่ยวกับแพทช์ภาษาไทย
ผมพยายามค้นหาวิธีทำแพทช์ภาษาไทยมานาน แต่โปรแกรมส่วนใหญ่ทำงานได้ไม่สมบูรณ์ โดยเฉพาะเรื่องการแสดงผลภาษาไทยผิดเพี้ยน

ในขณะที่ผู้ทำแพทช์ส่วนใหญ่มักไม่อธิบายวิธีการทำ เนื่องจากมีรายละเอียดเยอะมาก จึงไม่ได้รับความร่วมมือเท่าที่ควร OTL

ประกอบกับตัวผมเองเริ่มมีอายุมากขึ้น มีงานราชการสำคัญต้องทำ มีครอบครัวที่ต้องดูแล โครงการแพทช์จึงนิ่งไป

แต่เวบไซต์แห่งนี้มีระบบอัตโนมัติที่ยอดเยี่ยม การทำแพทช์ภาษาไทยจึงง่ายดายขึ้นอย่างมาก แค่กรอกบทแปลลงไปก็เรียบร้อย

ในการนี้ผมจึงหวังเป็นอย่างยิ่งว่าบทแปลโทโฮของผมจะมีประโยชน์ต่อแพทช์ภาษาไทยของชุมชนแห่งนี้

ขอฝากเนื้อฝากตัวกับทุกท่านด้วยครับ m(_ _)m

ติดต่อได้ที่
Touhou Wikipedia Thai

facebook